བཙན་པོ་རྒྱལ་རབས་སྐབས་ཀྱི་བོན་ལ་ཞིབ་འཇུག་བྱ་དགོས་ན།ཡོངས་གྲགས་བོན་གྱི་ཡིག་ཚང་དག་ལ་ལྟ་དགོས་པ་གཞིར་བྱས་ཏེ།ངེས་པར་ཏུང་ཧོན་ཡིག་རྙིང་དང་རྡོ་རིང་གི་ཡི་གེ་སོགས་ལས་བོན་དང་འབྲེལ་བའི་ཡིག་ཆ་དག་ལ་དཔྱད་པ་གཏོང་དགོས་པ་གལ་ཆེ།དེ་ཡང་ཏུང་ཧོན་ཡིག་རྙིང་ལས་བོན་དང་བོན་པོ་ཞེས་པའི་ཐ་སྙད་བྱུང་བའི་ཡིག་ཆ་མང་པོ་ཡོད་རུང་།ཧྥ་རན་སུར་ཉར་བའི་ཏུང་ཧོན་ཡིག་ཆ་ཁྲོད་དུ་བོན་དང་ཐད་ཀར་འབྲེལ་བའི་ཡིག་ཆ་བཅུ་གསུམ་ཙམ་མཆིས།དེ་དག་ནི་བཅས་ཡིན།དེ་ནི་ནུབ་གླིང་གི་ཤེས་ལྡན་མི་སྣ་རྣམས་ཀྱིས་བསྡུ་བསྒྲིགས་བྱས་པ་ཡིན་ཏེ།སྐུ་ཞབས་དབང་རྒྱལ་ལགས་ཀྱིས་རྩོམ་སྒྲིག་བྱས་པའི་ཧྥ་རན་སིར་ཉར་བའི་ཏུང་ཧོན་བོད་ཡིག་ཤོག་དྲིལ་གྱི་ཞིབ་གསལ་དཀར་ཆག་ཞེས་པ་ལས་བོན་དང་འབྲེལ་བའི་ཡིག་ཆ་བཅུ་གཅིག་གི་དཀར་ཆག་བཀོད་ཡོད།དེ་དག་ནི་བཅས་ཡིན།དབང་རྒྱལ་གྱིས་བརྩམས་པའི་ཏུང་ཧོན་བཙན་པོ་རྒྱལ་རབས་སྐབས་ཀྱི་ཡིག་ཆར་ཞིབ་འཇུག་བྱས་པའི་དཔྱད་རྩོམ་ཕྱོགས་བསྒྲིགས་ལས།བོན་དང་འབྲེལ་བའི་མོ་ཡིག་ཁག་གཉིས་ཏེབཀོད་ཡོད་རུང་།ལས་བོན་གྱི་ཐ་སྙད་བཅུ་ཙམ་བྱུང་ཡོད་པས་དེ་ནི་བོན་གྱི་ཡིག་ཆའི་ཁོངས་སུ་གཏོགས།དབྱིན་ཇིར་ཉར་བའི་ཡིག་ཆ་དེ་བོན་གྱི་ཡིག་ཆར་མི་གཏོགས་སྙམ།ཡིག་ཆ་དེ་ལས་བོན་གཤེན་དག་ལ་ངན་སྨྲས་ཅི་རིགས་བྱས་ཡོད་པས་སོ།།གཞན་ཡང་དང་གཉིས་ཀྱང་བོན་གྱི་ཡིག་ཆར་གཏོགས།ལས་གཤེན་རབ་མི་བོའི་མིང་བྱུང་བ་དང་།དེ་ལས་བོན་གྱི་ཐ་སྙད་ཉེར་བརྒྱད་དང་།གཤེན་གྱི་ཐ་སྙད་སོ་བཞི་ཙམ་བྱུང་ཡོད།རྡོ་རིང་དང་ཡིག་རྙིང་གཞན་དུ་བོན་དང་འབྲེལ་བའི་ཐར་ཐོར་ཙམ་རེ་ཡོད།གཞན་ཡང་བོན་ཞེས་པའི་ཐ་སྙད་ཀྱང་ཏུང་ཧོན་ཡིག་རྙིང་ལས་མང་དུ་བྱུང་ཡོད་པ་དང་།དེ་དག་གི་གོ་དོན་ཅི་ཡིན་པ་དང་།དེ་དང་བོན་གྱི་གྲུབ་མཐའ་བར་གྱི་འབྲེལ་བ་ཅི་ཡོད།བོན་པོ་དག་གིས་བྱེད་ལས་གཙོ་བོ་ཅི་ཞིག་གཉེར་བཞིན་ཡོད་པ་སོགས་ཀྱི་དྲི་བ་འདི་དག་ལ་ལན་འདེབས་ཆེད།ཏུང་ཧོན་ཡིག་རྙིང་ལས་བྱུང་བའི་བོན་དང་བོན་པོ་ཞེས་པའི་ཐ་སྙད་དག་ཕྱོགས་གཅིག་ཏུ་བསྒྲིགས་ནས་དེ་དག་གི་གོ་དོན་དང་།བོན་པོ་དག་གི་བྱེད་ལས་སོགས་ལ་དཔྱད་པ་ཅུང་ཟད་གཏོང་བར་བྱེད་དོ།།